《尧文文学过访赋别兼简鹤斋薛真人（名毅夫）》
元代·顾德辉

忆昨相过寂寞滨，白头倾盖岂如新。
惊回赤壁三更梦，开遍桃花一树春。
顾我老为思枥马，怜君远作倚楼人。
黄公垆畔三株树，留待来时醉挂巾。

作者简介：顾德辉（1310～1369）一名瑛，又名阿瑛，字仲英，号金粟道人，江苏昆山人，元代文学家。家富，轻财善结纳宾客，豪宕自喜，年30始折节读书，购古书名画、彝鼎秘玩，筑别业于茜泾西，曰玉山佳处，与客赋诗其中。四方文学士皆至其家。为逃避张士诚授官，隐居嘉兴合溪，子元臣为元官，故封钱塘县男，母丧归绰溪。再逃避士诚授官，断发庐墓，号金粟道人。后徙濠梁，卒。《语林》云：“顾仲瑛风流文雅著称东南，才情妙丽。”著有《玉山草堂集》。